Daging kultur

Daging kultur adalah daging yang dihasilkan melalui penumbuhan khusus secara berkeadaan terkawal dan beralat radas dalam makmal (in vitro) menggunakan sel haiwan sebagai asas. Ia dihasilkan menggunakan banyak teknik kejuruteraan tisu  sama yang digunakan secara tradisional dalam perubatan regeneratif.

Konsep penghasilan sebegini mula dipopularkan oleh Jason Matheny pada awal tahun 2000-an  yang kemudiannya mengasaskan New Harvest, organisasi bukan untung pertama di dunia mengkhusus kepada pendokongan terhadap penyelidikan daging in vitro. Pada tahun 2013, Mark Post, seorang profesor Universiti Maastricht pertama kali menunjukkan bukti kukuh kemampuan menghasilkan daging secara berkultur. Ia pertama kali diperkenalkan secara komersil di suatu restoran di Tel Aviv, Israel pada tahun 2020.

Ciri utama

Khasiat 
Daging bersih dapat diproduksi tanpa hormon buatan, antibiotik, steroid, obat-obatan, dan transgenik yang biasa digunakan dalam daging dan makanan hasil laut.

Para pengkaji telah menyarankan bahawa asid lemak omega-3 dapat ditambahkan sebagai penambah kesihatan sama ada secara peringkat pengkulturan mahupun secara pemakanan yang diberikan kepada haiwan pembekal sel induk asal.

Penghasilan 
Produksi daging jenis ini dalam skala besar barangkali tidak memerlukan hormon pertumbuhan buatan untuk ditambahkan ke dalam kultur asas.

Sifat persekitaran yang membenarkan penghasilan daging ini secara terkawal ketat menjadikan daging ini berkeutamaan sama sepertimana hasil tanaman vertikal lalu berkongsi kelebihan dan manfaat yang sama dalam mengurangkan kebergantungan kepada bahan kimia berbahaya seperti pestisida dan fungisida, serta faktor luar seperti kecederaan yang boleh menjejaskan mutu daging serta ancaman dari haiwan pemangsa liar.

Kesan bermungkinan

Terhadap alam sekitar 
Penelitian menunjukkan bahawa tanah yang dipergunakan untuk menghasilkan daging kultur akan jauh lebih rendah daripada daging segar disembelih; setiap hektar yang digunakan untuk pertanian vertikal dan/atau pengolahan daging budidaya, menjimatkan 10-20 hektar tanah pertanian konvensional yang boleh dipulihkan kembali kepada keadaan asalnya.

Pengkulturan ini juga diamati boleh mapan secara mandiri melalui pemerolehan metana terhasil setempat menjadi biogas yang kemudian dapat dibakar untuk menjana bekalan elektrik di rumah kaca atau bioreaktor sendiri.</span>

Isu penerimaan

Kebenaran dalam agama 
Perbincangan mengenai kehalalan jenis daging ini dari sudut pandang Islam sangat dibincangkan hiebat dalam kalangan ulama.  Institut Islam Orange County di California, Amerika Syarikat ada menyatakan pemakanan ini "tidak ada masalah yang diujarkan" [dari penganut setempat]. Abdul Qahir Qamar selaku pengarah fatwa dan hukum syariah di Akademi Fiqh Islam Antarabangsa Jeddah berpendapat bahawa penghasilan daging kultur boleh diibaratkan seperti yogurt yang dihasilkan dari susu selagi bahan asas tidak melibatkan haiwan diharamkan seperti babi.

Pendapat awam 
Meskipun daging jenis ini berasal dari sel haiwan sebenar termasuk otot, lemak dan penghubung serta pembuluh darah, cara penghasilan ia boleh dillihat tidak menyenangkan bahkan dianggap "palsu".

Sejarah perkembangan

Di Nusantara 
Kemaraan teknologi ini mula berputik dalam peringkat rantau di Singapura di mana terdapat seberapa syarikat rintisan setempat yang mengambil peluang terhadap potensi teknologi ini seperti Shiok Meats yang menumpukan kepada isi udang tiruan (ditubuhkan 2018, prototaip pada 2019) dan Gaia Foods.

Pada 2 Disember 2020, Agensi Makanan Singapura meluluskan suatu produk "cemilan" dihasilkan untuk keluaran komersil di negara tersebut  oleh syarikat Eat Just; ia bakal diperkenalkan secara kecil-kecilan melalui perniagaan restoran serata negara itu.

Rujukan

Pautan luar 
 
 Daging Tiruan Sintetik Penyelesaian Pertambahan Populasi Bumi Abad ke 21 - Iluminasi

Daging
Bioteknologi